दोपहर बाद राष्ट्रीय राजमार्ग के किनारे इमली के पेड़ के नीचे जनसभा हुई। जिसे महासभा से जुड़े सीपीआई, कांग्रेस, भाजपा आदि राजनीतिक दलों के समर्थक पंचायत पदाधिकारियों ने भी संबोधित किया। चित्रकोट विधानसभा के कई क्षेत्रों से लोग जनसभा में पहुंचे थे। महासभा के संभागीय संयोजक व पूर्व विधायक मनीष कुंजाम ने कहा कि औद्यागिक विकास के नाम पर बस्तर को सब्जबाग दिखाया जा रहा है। सारी कवायद कार्पोरेट घरानों को फायदा पहुंचाने के लिए की जा रही है।